Nedre Eiker kirke

Nedre Eiker kirke er en langkirke fra 1860 i Krokstadelva i Drammen kommune, Buskerud fylke. Den er en del av Den norske kirke og hører til Eiker prosti i Tunsberg bispedømme. Grunnstenen til kirken ble nedlagt 22. oktober 1858, og grunnarbeidene ble påbegynt. I løpet av ett år var kirkebygget under tak, og 21. november 1860 ble kirken innviet. Til jubileet i 2010 ble det bygget nye rom i kjelleren blant annet en menighetssal. Bygningen Bygningen er i tre og har 476 plasser. Den er tegnet av arkitekt Wilhelm Hanstein. Altertavlen har et maleri av Christen Brun. Glassmalerier Kirken har 23 glassmalerier, 10 på hver langvegg og tre øverst i korveggen. De er laget av Carsten Lien, overlærer ved Statens håndverks- og industriskole. Den restaurerte kirken med glassmaleriene på plass ble gjenåpnet 15. desember 1957. Se også Liste over kirker, kapell og gravlunder i Drammen Referanser Litteratur Sigrid og Håkon Christie; Norges kirker, Buskerud bind 2 Oslo 1986 s 400-404 Lillevold, Eyvind (1960). Nedre Eiker Kirke, 100 år. Drammen: Fremtiden. Eksterne lenker (no) «Nedre Eiker kirke». Kirkesøk. Den norske kirke. Sigrid Marie Christie, Håkon Christie. Nedre Eiker kirke Arkivert 12. desember 2023 hos Wayback Machine. i Norges Kirker utgitt av NIKU og KA Nedre Eiker kirke (Nedre Eiker menighet) Nedre Eiker kapell (Nedre Eiker menighet) Kunsthistorie.com Arkivert 31. desember 2013 hos Wayback Machine. (no) «Nedre Eiker kirke». Kulturminnesøk. Riksantikvaren – Direktoratet for kulturminneforvaltning.